Murder at 1600

Murder at 1600 er en actionfilm fra 1997 regissert av Dwight Little, med Wesley Snipes og Diane Lane i hovedrollene.

Handling 
På et toalett i Det hvite hus oppdager en vaktmester at sekretæren Carla Town har dødd. Drapsetterforsker Harlan Regis fra Metropolitan Police of the District of Columbia, blir satt på saken. I Det hvite hus blir Regis snart introdusert for blant andre Nick Spikings, direktør for U.S. Secret Service. Sikkerhetsrådgiver Alvin Jordan, og Secret Service-agent Nina Chance. Spikings tildeler Chance oppgavven å holde øye et med Regis. Parallelt med dette må Det hvite hus håndtere en nært forestående internasjonal krise: President Jack Neil har forsøkt å håndtere en situasjon hvor en rekke amerikanere blir holdt som gissel i Nord-Korea, og noen mennesker – inkludert flere medlemmer av hans indre krets, ledet av USAs visepresident Gordon Dylan – mener at Neil ikke håndterer situasjonen på korrekt måte. Noen av dem mener at Neil burde sende amerikanske soldater til Nord-Korea for å redde alle gislene, men presidenten ønsker ikke å risikere at konflikten eskalerer ytterligere.

Vaktmester Cory Allen Luchessi, ansatt ved Det hvite hus, blir arrestert og avhørt. Men hans vitnesbyrd og videre beviser fører til at Regis mistenker at noen fra Secret Service kan være involvert i Carlas dødsfall. Den natten oppdager Regis at noen har gjort innbrudd i leiligheten, men den skyldige slipper unna. På et fotografi av Carla legger Regis merke til Burton Cash, en Secret Service-agent som har i oppdrag å beskytte Kyle Neil - presidentens sønn.

Regis oppdager at Kyle hadde sex med Carla den natten drapet fant sted. På en danseklubb snakker Regis med en ung kvinne som påstår at Kyle en gang skrøt av at han delte Carla med faren sin. Regis oppdager også at Nick Spikings har holdt tilbake videoer fra flere overvåkingskamera fra selve drapsnatten. Regis reiser hjem til Spikings for å avhøre ham. Spikings er villig til å vise ham videoene, men han blir plutselig myrdet av en ukjent snikskytter.

Skuespillere 
 Wesley Snipes som detektiv Harlan Regis
 Diane Lane som Secret Service-agent Nina Chance
 Daniel Benzali som Secret Service-agent Nick Spikings
 Dennis Miller som detektiv Stengel
 Alan Alda som rådgiver Alvin Jordan
 Ronny Cox as President Jack Neil
 Diane Baker som USAs førstedame Kitty Neil
 Tate Donovan som presidentens sønn Kyle Neil
 Harris Yulin som General Clark Tully
 Tom Wright som Secret Service-agent Cooper
 Nicholas Pryor som Paul Moran
 Charles Rocket som Jeffrey
 Nigel Bennett som Secret Service-agent Burton Cash
 Tony Nappo som Luchessi
 Tamara Gorski som en ung kvinne
 Mary Moore som Carla Town

Referanser

Eksterne lenker 
 

Filmer fra 1997
Actionfilmer fra USA
Engelskspråklige filmer